open-index/open-wikipedia-markdown huggingface dataset:
M/S Finnfighter

**M/S Finnfighter** () on ruotsalaisen Rederi AB Transatlanticin omistukseen rekisteröity ro-lo-alus (ro-ro- ja lo-lo-aluksen yhdistelmä). Alus on rakennettu vuonna 2001 Stocznia Gdynia, S.A. -nimisellä telakalla, Gdyniassa, Puolassa. *Finnfighter* on rekisteröity Ruotsin lipun alle ja sen kotisatama on Helsingborg. 

Finnfighterin sisaraluksia ovat M/S Oranjeborg, M/S TransWood ja M/S TransPine.

## Käyttöhistoria

Aluksen tilasi suomalainen Palkkiyhtymä. Joulukuussa 2001 alus luovutettiin Nedd Investmentsin omistukseen, joka rahtasi aluksen B&N Nordsjöfraktille. Finnfighter rekisteröitiin Ruotsin lipun alle ja sen kotisatamaksi tuli Skärhamn. Tämän jälkeen F-ships aloitti liikennöinnin Finnfighterillä, välillä Suomi–Yhdysvallat. Vuonna 2004 Gorthons Lines osti laivan ja rekisteröi sen Helsingborgiin.

Maaliskuussa 2005 Finnfighter rekisteröitiin Rederi AB Transatlanticin omistukseen. Helmikuussa 2006 alus meni Blohm + Vossin telakalle Hampuriin Saksaan pidennettäväksi.

## Lähteet

## Aiheesta muualla
*Fakta om Fartyg – M/S Finnfighter 
*Transatlantic: Finnfighter
Wulff

**Wulff** voi tarkoittaa ainakin seuraavia asioita:

* Wulffin kulma, nyk. Mannerheimintien kulmassa sijainnut Argoksen talo
* Wulff-yhtiöt, suomalainen toimistotarvikkeita, liike- ja mainoslahjoja, it-tarvikkeita ja ergonomiatuotteita myyvä yritys

## Sukunimi
* Albert Wulff (1866–1939), suomalainen insinööri ja kanavapäällikkö
* Christian Wulff (s. 1959) saksalainen konservatiivipoliitikko
* Einar Wulff (1888–1978), suomalainen kauppaneuvos, Thomas Fredrik Wulffin poika
* Fredrik Wulff (1845–1930), ruotsalainen kielitieteilijä
* Harry Wulff (1920–2007), suomalainen kauppaneuvos, Einar Wulffin poika
* Helge Wulff (1903–1986) ruotsalainen lääkäri ja kirurgian professori
* Hilmar Wulff (s. 1908), tanskalainen kirjailija
* Jarl Wulff (1899–1950), jääkäri
* Knut Wulff (1913–2002), ruotsalainen kosmetiikka-alan keksijä, Pierre Robert -yrityksen perustaja
* Mikaela Wulff (s. 1990) suomalainen kilpapurjehtija
* Thomas Fredrik Wulff (1856–1936), suomalainen yrittäjä ja kauppias, Wulff-yhtiöiden perustaja
* Thomas Wulff (s. 1953), suomalainen kirjailija
* Thorild Wulff (1877–1917), ruotsalainen tutkimusmatkailija.
Neilos

**Neilos** () oli kreikkalaisessa mytologiassa egyptiläinen jokijumala ja Niilin henkilöitymä. Hänen kerrottiin olleen Okeanoksen ja Tehthyksen poika, jolla oli useita jälkeläisiä. Heistä mainitaan Memfis, Ankhinoe, Anippe ja Khione, jonka tämä sai Kallirrhoen kanssa.

Vaikka Neilos onkin toinen ainoastaan kahdesta Pohjois-Afrikan joesta, joille kreikkalaisessa mytologiassa on henkilöitymä, hänen merkityksensä tarustossa on vähäinen.

## Lähteet
Iiro Tarkki

**Iiro Johannes Tarkki** (s. 1. heinäkuuta 1985 Rauma) on entinen suomalainen jääkiekkomaalivahti. Hän pelasi ensimmäisen SM-liigaottelunsa Rauman Lukossa ja edusti myös Saimaan Palloa, Espoo Bluesia ja Oulun Kärppiä. Hän pelasi kauteen 2015–2016 päättyneellä urallaan myös Ruotsin liigassa ja KHL:ssä sekä yhden ottelun NHL:ssä. Maaotteluita hänelle kertyi 29.

## Ura
### Seurajoukkueissa
Tarkki on Rauman Lukon kasvatti. Kaudeksi 2004–2005 Tarkki siirtyi Mestis-joukkue Kokkolan Hermekseen. Tarkki jäi Kokkolassa kakkosmaalivahdiksi Kimmo Vesan taakse ja siirtyi loppukaudesta toiseen Mestis-joukkueeseen, Haukkoihin. Kauden 2005-2006 Tarkki pelasi Rauman Lukon SM-Liiga- ja A-juniorijoukkueissa, kaudeksi 2006–2007 Tarkki sai hyvien harjoitusotteluiden jälkeen paikan Savonlinnan Pallokerhosta. Joulukuussa 2006 Tarkki kävi myös SM-liigassa pelaamassa Saimaan Pallossa, jonka maalivahdit kärsivät loukkaantumisista. Ensimmäisessä kokonaisessa liigaottelussaan Tarkki kohtasi isoveljensä Tuomas Tarkin, joka pelasi Oulun Kärppien maalilla. Kyseessä oli ensimmäinen kerta, kun veljekset kohtasivat maalivahteina toisensa SM-liigassa.

Tarkki sai kahden vuoden sopimuksen SaiPaan ennen kautta . Tarkki pelasi SaiPassa kahden kauden ajan ja nousi liigan parhaimmistoon. Hän siirtyi keväällä 2009 kaksivuotisella sopimuksella Bluesiin. 
Kaudeksi 2011-2012 Tarkin oli tarkoitus siirtyä Kärppiin, mutta päättikin lähteä Anaheim Ducksin organisaatioon.

Tarkki pelasi yhden kauden Pohjois-Amerikassa. Hän pääsi pelaamaan Ducksissa kaksi erää Columbus Blue Jacketsia vastaan 8. tammikuuta 2012, kun joukkueessa oli maalivahtien loukkaantumisia. Pääosa kaudesta meni kuitenkin AHL:ssa, Ducksin farmijoukkueessa Syracuse Crunchissa. Tarkki siirtyi kauden jälkeen KHL-seura Salavat Julajev Ufaan.

#### Uran lopettaminen
Tarkki ilmoitti yllättäen 31.12.2015 lopettavansa uransa. Tarkki sanoi tiedotteessaan: "Jääkiekko on ollut iso osa elämääni, mutta se on myös vaatinut tiettyä uhrautumista. Ammattiurheilu edellyttää sisäistä paloa. Pitkään harkittuani olen päättänyt siirtyä uusien haasteiden pariin. Jatkossa pystyn antamaan myös perheelleni enemmän aikaa."

### Maajoukkueessa
Tarkki on ollut Suomen maajoukkueessa 29 A-maaottelussa. Ensimmäisen maaottelunsa Tarkki pelasi Latviaa vastaan Riiassa huhtikuussa 2008. Tarkki valittiin maailmanmestaruuskilpailuihin 2010 Suomen kolmanneksi maalivahdiksi.

## Tilastot
### Seuraura

## Lähteet
*

### Viitteet
Werner Åström

**Werner Johannes Åström** (30. syyskuuta 1885 Oulu – 22. huhtikuuta 1979 Helsinki) oli suomalainen taidemaalari. Hän maalasi pehmeästi muotoillen mutta värikkäästi idyllisen rauhallisia interiöörejä, levollisia alastonkuvia ja rehevän valoisia kesämaisemia.

Åström kävi Suomen Taideyhdistyksen piirustuskoulun 1903–1904 ja harjoitti sen jälkeen taideopintoja muun muassa Pariisissa Académie Colarossissa ja Académie Ransonissa 1905–1906 sekä 1909–1911. Hän toimi Suomen Taideyhdistyksen piirustuskoulun johtajaopettajana 1917–1918 ja opettajana 1926–1940 sekä Helsingin yliopiston piirustussalin vt. opettajana  1925–1926 ja 1929.

Åström debytoi Helsingissä 1907. Vuonna 1917 hän voitti ensimmäisen palkinnon dukaattikilpailussa. Vuosina 1920–1924 Åström asui Vaasassa, Lapualla ja Vimpelissä. Hänen maalaustensa kohteena oli tavallista kansaa Marraskuun ryhmän ihanteiden mukaisesti. Tältä ajalta on esimerkiksi maalaus *Talvi-ikkuna* (1920). Hänen teoksiaan on muun muassa Kansallisgallerian kokoelmissa.

Åströmille myönnettiin Pro Finlandia -mitali (1954) ja valtion taiteilijaeläke. Hän kuoli 93-vuotiaana Helsingissä 22. huhtikuuta 1979.

## Lähteet

## Aiheesta muualla
* Eräs pohjanmaalainen taiteilijakoti, Suomen Kuvalehti, 15.04.1922, nro 15-16, s. 13, Kansalliskirjaston digitaaliset aineistot
* Aarre Heinonen : Taiteilija Werner Åström, Helsingin Sanomat Viikkoliite, 05.11.1933, nro 45, s. 1, Kansalliskirjaston digitaaliset aineistot
Dariusz Kuć

**Dariusz Kuć** (s. 24. huhtikuuta 1986) on puolalainen pikajuoksija, jonka päämatka on 100 metrin juoksu. Kuć juoksee myös Puolan 4 × 100 metrin viestijoukkueessa, missä hän voitti hopeaa yleisurheilun Euroopan-mestaruuskilpailuista 2006.

## Henkilökohtaiset ennätykset
* 60 m: 6,59 s (2009)
* 100 m: 10,15 s (2011)
* 200 m: 20,59 s (2012)

## Saavutukset
* hopeaa 4 × 100 metrillä alle 18-vuotiaiden MM-kisoissa 2003
* 10:s 100 metrillä alle 20-vuotiaiden MM-kisoissa 2004
* 11:s 60 metrillä sisäratojen MM-kisoissa 2006
* EM-hopeaa Puolan 4 × 100 metrin viestijoukkueessa 2006
* 19:s 100 metrillä EM-kisoissa 2006
* 11:s 100 metrillä MM-kisoissa 2007
* kuudes 60 metrillä sisäratojen EM-kisoissa 2009

## Lähteet
*
Marian Woronin

**Marian Jerzy Woronin** (s. 13. elokuuta 1956 Grodzisk Mazowiecki, Puola) on entinen puolalainen pikajuoksija. Hän kilpaili enimmäkseen 100 metrin juoksussa.

Woronin edusti Puolaa kesäolympialaisissa 1980 Moskovassa ja saavutti olympiahopeaa 4 × 100 metrin viestijuoksussa joukkueessa, jonka muut jäsenet olivat Zenon Licznerski, Leszek Dunecki ja Krzysztof Zwolinski. Hän voitti 4&nbsp;×&nbsp;100 metrin viestijuoksussa Euroopan mestaruuden 1978 ja EM-pronssia 100 metrin juoksussa Ateenan EM-kisoissa 1982. Hänen ennätyksensä sadalla metrillä on vuonna 1984 juostu 10,00 s. Ennätysjuoksun tarkka aika oli 9,992 sekuntia. Woronin oli vuoteen 2010 saakka nopein sallituissa oloissa sähköajanotolla sata metriä juossut eurooppalaisperäinen valkoihoinen. Heinäkuussa 2010 ranskalainen Christophe Lemaitre juoksi ajan 9,98 s.

Sisäratojen EM-kilpailuissa Woronin voitti 60 metrillä Euroopan mestaruuden vuosina 1979, 1980, 1981, 1982 ja 1987 sekä pronssia vuonna 1977.

## Lähteet
Christian Keller

**Christian Keller** (s. 3. elokuuta 1972 Essen, Nordrhein-Westfalen) on entinen saksalainen uimari, joka edusti kotimaataan kolmissa olympialaisissa, alkaen vuodesta 1992. Vuoden 1996 kesäolympialaisissa Keller voitti pronssia 4x200 metrin vapaauintiviestissä. Aikaisemmin hän oli jo voittanut lyhyellä radalla MM-kultaa 200 metrin sekauinnissa Palma de Mallorcalla 1993, ja EM-kultaa pitkällä radalla 4x200 metrin vapaauintiviestissä Wienissä 1995. Toisen EM-kultansa Keller voitti neljä vuotta myöhemmin samalla matkalla Istanbulissa 1999. Lisäksi hän voitti uransa aikana lukuisia muita mitaleja. 

Keller voitti 1980-luvun lopulla useita mestaruuksia juniorien EM-kilpailuissa. Hänet valittiin kahdesti Saksan parhaaksi miesuimariksi, vuosina 1994 ja 1995.

## Lähteet
*Christian Kellerin kotisivut
Joe South

**Joe South** (syntyjään **Joseph Alfred Souter** 28. helmikuuta 1940 Atlanta, Georgia – 5. syyskuuta 2012) oli yhdysvaltalainen laulaja-lauluntekijä, kitaristi ja levyjen tuottaja.

## Elämä ja ura
South aloitti uransa countrymuusikkona. Hän esiintyi Atlantan radiossa ja liittyi Pete Draken yhtyeeseen vuonna 1957. Seuraavana vuonna hän julkaisi humoristisen singlen ”The Purple People Eater Meets the Witch Doctor”. Hän toimi sessiomuusikkona Nashvillessä ja Muscle Shoalsissa ja soitti esimerkiksi Simon & Garfunkelin albumilla *[[Sounds of Silence]]* ja Bob Dylanin albumilla *[[Blonde on Blonde]]*. Studiotyönsä ohella South kirjoitti lauluja, kuten Deep Purplen esittämän ”Hush” ja Billy Joe Royalin ”Down in the Boondocks”.

South alkoi julkaista omaa materiaaliaan vuonna 1968. Hän sai Grammy-palkinnon kappaleestaan ”Games People Play” vuonna 1969. Vuonna 1971 Lynn Anderson sai hitin Southin kappaleella ”(I Never Promised You a) Rose Garden”.

South jäi tauolle musiikista vuonna 1971 kun hänen veljensä oli tehnyt itsemurhan. Hän teki lyhytaikaisen paluun vuonna 1975 mutta jätti levytykset ja esiintymiset pian sen jälkeen. Hän esiintyi jälleen Lontoossa vuonna 1994 ja jatkoi myöhemmin musiikin julkaisemista.

South otettiin vuonna 1979 Nashville Songwriters Hall of Fameen ja 13. syyskuuta 2003 Georgia Music Hall of Fameen.

South kuoli kotonaan Georgiassa syyskuussa 2012.

## Diskografia
* *Introspect* (1968)
* *Games People Play* (1969)
* *Don't It Make You Want to Go Home?* (1969)
* *Joe South* (1971)
* *So the Seeds Are Growing* (1971)
* *A Look Inside* (1972)
* *Midnight Rainbows* (1975)
* *You're the Reason* (1976)

## Lähteet
Disarmonia Mundi

**Disarmonia Mundi** on melodista death metallia soittava yhtye Italiasta. Yhtye on perustettu vuonna 2000.

## Historia
Disarmonia Mundin perusti Ettore Rigotti vuonna 2000. Monista jäsenvaihdoksista huolimatta yhtye julkaisi esikoisalbumi *[[Nebularium]]* vuonna 2001 täysin Rigottin itsensä tuottamana. Jäsenongelmista johtuen *Nebularium*-levyn promootiokeikkoja ei voitu toteuttaa.

### Uudet jäsenet
Yhtyeen jäljellä olleet alkuperäisjäsenet Ettore Rigotti ja Mirco Andreis saivat vahvistusta, kun Claudio Ravinale liittyi yhtyeeseen. Kolmikko alkoi työstää uutta materiaalia yhdessä entisen laulajansa Benny Bianco Chinton, kanssa. Chinto sanoitti ja sävelsi uudet kappaleet, minkä johdosta Disarmonia Mundi kirjoitti sopimuksen Scartlet Recordsin kanssa.

Disarmonia Mundi etsi kuitenkin edelleen vierailevaa laulajaa, ja Ettore Rigotti otti yhteyttä Soilworkin laulajaan Björn Stridiin. *Fragments Of D-Generation* -albumin jälkeen he päättivät kuvata ”Red Clouds” -kappaleesta musiikkivideon.
Kun Strid meni takaisin Ruotsiin tekemään Soilworkin albumia Stabbing the Drama, Ettore ja Claudio alkoivat valmistella materiaalia kolmatta albumia varten. Sen sovittiin olevan Björn Stridin viimeinen albumi vierailevana laulajana yhtyeessä, ja Strid lauloikin siksi vain alle puolet albumin kappaleista.

### ''Mind Tricks''
Kun Rigotti ja Ravinale tekivät uutta levyä, Andreis päätti erota bändistä keskittyäkseen muihin asioihin. Ettore ja Claudio tekivät enimmän osan seuraavasta albumista kolmessa viikossa. Mirco kuitenkin kuvasi *[[Mind Tricks]]* -levyn singlekappaleen "Celestial Furnacen" musiikkivideon.

## Jäsenet
* Ettore Rigotti − kitarat, rummut, laulu, bassokitara, kosketinsoitin
* Claudio Ravinale − laulu

### Sessiomuusikot
* Björn Strid − laulu
* Christian Älvestam − laulu

### Entiset jäsenet
* Mirco Andreis − basso
* Benny Bianco Chinto − laulu
* Simone Palermiti − kitara
* Federico Cagliero − kitara

## Diskografia
### Studioalbumit
* 
* 
* 
* 
* 

### Kokoelma-albumit
* 

### Split-albumit
* 
* 

### Singlet
* 

## Lähteet

## Aiheesta muualla
* 
*
Sydäntäsi lainaisin

**Sydäntäsi lainaisin** on Maarit Hurmerinnan 11. studioalbumi. Se julkaistiin vuonna 1995.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Sitä mitä rakastan

**Sitä mitä rakastan** on suomalaisen laulaja Maarit Hurmerinnan 12. studioalbumi. Se julkaistiin vuonna 1998.

## Kappaleet
Kaikki kappaleet sovittanut Sami Hurmerinta, ellei toisin mainittu.

#
#
#
#
#
#
#
#
#
#
#
#
#

## Lähteet

## Aiheesta muualla
* Sitä mitä rakastan discogs.com -sivustolla
Good Days, Bad Days

**Good Days, Bad Days** on suomalaisen laulajan Maarit Hurmerinnan 15. albumi. Se julkaistiin vuonna 2004.

Kyseessä oleva jazz-levy on Maaritin ensimmäinen ja toistaiseksi ainoa englanninkielinen albumi. Se oli ollut hänen pitkäaikainen haaveensa.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Otto Donner – tuottaja, miksaaja
* Pekka Ruuska – vastaava tuottaja
* Esa Santonen – äänittäjä, miksaaja
* Svante Forsbäck – masteroija
* Numi Nummelin – valokuvat
* Joel Melasniemi – kansikuva

## Lähteet

## Aiheesta muualla
* Good Days, Bad Days discogs.com -sivustolla
Desmond Connell

**Desmond Connell** (24. maaliskuuta 1926 Phibsboro – 21. helmikuuta 2017) oli irlantilainen kardinaali, joka toimi vuosina 1988–2004 Dublinin arkkipiispana.

Connell vihittiin papiksi 19. toukokuuta 1951. Hän jatkoi opintojaan Leuvenin yliopistossa Belgiassa, josta hän sai filosofian tohtorinarvon vuonna 1953. Irlannin kansallinen yliopisto antoi hänelle vuonna 1981 D. Litt -arvon (*Doctor of Letters*).

Connellia edelsi Dublinin arkkipiispana Kevin McNamara. Connellin kuusitoistavuotisen kauden aikana myös hänen hiippakuntaansa varjostivat epäilykset lapsiin kohdistuneista seksuaalirikoksista. Hänestä tehtiin kardinaali 21. helmikuuta 2001, ja hän osallistui uuden paavin valintaan keväällä 2005.

Connellin eroanomus arkkipiispan virasta hyväksyttiin hieman sen jälkeen, kun hän oli täyttänyt 78 vuotta. Hän menetti äänioikeutensa konklaaveissa 80-vuotispäivänsä yhteydessä maaliskuussa 2006. Hän julkaisi useita kirjoja.

## Lähteet
Nälkää ja rakkautta

__NOTOC__
**Nälkää ja rakkautta** on Maarit Hurmerinnan 16. albumi. Se julkaistiin vuonna 2006.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Akseli Kokkonen

**Akseli Ensio Kokkonen** (ent. *Pumpanen* ; s. 27. helmikuuta 1984 Oslo, Norja) on norjalaissuomalainen, Suomea ja Norjaa edustanut uransa lopettanut mäkihyppääjä.

Nuorten maailmanmestaruuskilpailuista Kokkosella on kaksi maailmanmestaruutta joukkuemäestä vuosilta 2001 ja 2002. Normaalimäen kilpailussa hän sijoittui viidenneksi vuonna 2002.

Mäkihypyn maailmancupissa Kokkonen osallistui Suomen joukkueessa 46 kilpailuun ja sijoittui viisi kertaa henkilökohtaisessa kilpailussa kymmenen parhaan joukkoon. Paras sijoitus on viides sija Kuusamosta marraskuussa 2003. Kaudella 2003–2004 hän sijoittui maailmancupin kokonaiskilpailussa sijalle 19. Kesällä 2003 hän sijoittui mäkihypyn kesä-GP:ssä toiseksi.

Suomen-mestaruuskilpailuissa hän on voittanut hopeaa suurmäestä vuonna 2004 ja pronssia normaalimäestä vuonna 2003. Lokakuussa 2009 hän voitti Norjan mestaruuden muovimäessä.

Kokkonen muutti kesällä 2007 Norjaan ja haki Norjan kansallisuutta. Keväällä 2009 hänet valittiin kaudeksi 2009–2010 Norjan Continental Cup -maajoukkueeseen. Kokkonen kilpaili joulukuussa 2009 maailmancupissa Lillehammerin osakilpailussa Norjan kansallisessa ryhmässä ja tammikuussa 2010 Sapporossa.

Kokkonen on Miss Suomeksi 2010 valitun Viivi Pumpasen serkku.

## Lähteet
* Kokkonen Suomen Hiihtoliiton sivuilla
* 

### Viitteet

## Aiheesta muualla
* Viralliset kotisivut
Stoalive

**Stoalive** on suomalaisen laulaja Maarit Hurmerinnan 13. albumi, sekä ensimmäinen ja toistaiseksi ainoa live-albumi. Se julkaistiin vuonna 1999.

Live-levyn materiaali taltioitiin 17. syyskuuta 1998 Helsingin Kulttuurikeskus Stoassa. Konsertti esitettiin myös TV2:lla 27. joulukuuta 1998.

## Kappaleet

## Lähteet
Dig It

**Dig It** on suomalainen levymerkki, jonka katalogiin kuuluu tunnettuja suomalaisia artisteja ja yhtyeitä. Fazerin Finnlevy perusti levymerkin vuonna 1978.

Musiikki-Fazerin ja Suomen äänitteiden vähittäismyynnin aloitti 1910 vuonna 1884 perustettuun musiikkikauppaan Georg Fazer.

## Dig It -artisteja
Dig It -merkillä menestyneitä artisteja ovat mm. Maarit, Bogart Co., Riki Sorsa, Pepe Ahlqvist, Pekka Pohjola, Jimi Sumén, Kojo, Zero Nine, Edu Kettunen, Gringos Locos, Janita, Oona Kamu, Katriina Honkanen ja Kaija Kärkinen. 
Ensimmäiset kultalevyt olivat Maaritin *Siivet saan* -albumi ja Kojon *So Mean* -pitkäsoitto.
Modernimman rockin puolelta Aki Sirkesalon ja Sami Saaren esiin toi Giddyupsin debyyttialbumi *Seasons of the Shake*.

## Dig It -henkilöstöä
Dig It -merkin tärkeä tuottaja oli Timo Lindström. Äänittäjinä olivat mm. Tom Vuori, Jukka Teittinen, Dan Tigerstedt, Risto Hemmi ja Juha Laakso. Kansien suunnittelijoina olivat mm. Raz, Markus Heikkerö ja Tapsa Rantanen sekä kuvaajina Ilmari Kostiainen, Reijo Kelaranta, Erik Uddström, Henrik Schütt ja Jouko Lehtola.
  
## Lähteet
Tom Kane

**Tom Kane** (oikealta nimeltään **Thomas Kane Roberts**, s. 15. huhtikuuta 1962 Overland Park, Kansas) on yhdysvaltalainen ääninäyttelijä.
__NOTOC__
## Ura
Kansasissa syntynyt Kane on toiminut ääninäyttelijänä 15-vuotiaasta lähtien, jolloin hän teki äänirooleja Kansasin mainos- ja radiomainoksiin. Eräässä mainostoimistossa Kanea luultiin ammattilaisääninäyttelijäksi, jonne hän oli hakenut töitä. Kanen isä vei hänet aluksi autolla  paikalle, jolloin työnantajat olettivat Kanen isän olevan heidän palkkaamansa työntekijä, kunnes Kanen isä osoitti poikaansa. Myöhemmin päästyään urallaan eteenpäin työskentelemään Los Angelesiin, Kane on tehnyt useimmiten 10-tuntisia työpäiviä.

### Animaatiot ja videopelit
Animaatioissa Kane on toiminut 1990-luvulta asti. Hänen tunnettuihin äänirooleihinsa kuuluvat muun muassa Darwin, professori Utonium, Yoda ja Apinanyrkki, sekä herra Herriman. Kane toimi myös vuonna 2008 ikääntyneen Rautamiehen äänenä elokuvassa Next Avengers: Heroes of Tomorrow. Lisäksi hän oli myös Magneton äänenä animaatiosarjassa *[[Wolverine and the X-Men]]* vuosina 2008–2009. Kane toimi pääroolissa Star Wars: The Clone Wars tietokoneanimaatiosarjassa, joka oli jatkoa samannimiselle elokuvalle Star Wars: The Clone Wars. Molemmissa tuotannoissa hän toimi Yodan äänenä, sekä kertojan roolissa, josta Kane sai erityisesti kritiikkiä faneilta.

Kane on tehnyt myös useita äänirooleja videopeleihin, joista suurin osa on ollut Tähtien sota aiheisia pelejä. Kanella oli rooli myös Final Fantasy XII -pelissä, sekä issa, jossa hän toimi komisario James Gordonin äänenä.

Hän toimi kertojaäänenä Jimilläkin esitetyssä dokumenttisarjassa The Final Report.

### Trailerit
Kane on tehnyt myös mainosjuontoja trailereihin vuodesta 1988 lähtien. Hän teki muun muassa trailerijuonnon WALL•E elokuvalle, jonka äänityksessä Kane joutui tekemään seitsemän eri versiota.

## Lähteet
* Voice Chasers  

### Viitteet

## Aiheesta muualla
RedOctane

**RedOctane** oli yhdysvaltalainen videopeliyhtiö. Se tunnetaan parhaiten ''Guitar Hero'' -pelisarjastaan. Vuonna 2006 Activision osti RedOctanen tytäryhtiökseen.

## Historia
Veljekset Kai Huang ja Charles Huang perustivat RedOctanen vuonna 1999. Saman vuoden elokuussa he aloittivat
toiminnan maailman ensimmäisenä online-videopelivuokrauspalveluna. He tulisivat myöhemmin tunnetuksi tanssiohjainten ja muiden videopeliohjainten suunnittelusta ja valmistuksesta.

Kesäkuussa 2005 RedOctane laajentui julkaisemaan videopelejä. Heidän ensimmäinen kustannettu nimikkeensä oli PlayStation 2 -versio tanssipelistä *[[In The Groove]]*. Roxor Gamesin suunnittelema *In The Groove* oli vakiintunut pelihalleihin.

Tämän jälkeen RedOctane muodosti tiimin Harmonixin kanssa julkaistakseen *[[Guitar Hero]]* -kitarapelin PlayStation 2:lle marraskuussa 2005. Musiikkipeli osoittautui heti erittäin suosituksi. Se sisälsi yli 30 lisensoitua kitaraohjaimella soitettavaa kappaletta. Fanit ja kriitikot ottivat pelin vastaan hyvin, mistä seurasi onnistunut jatko-osa vuonna 2006 PlayStation 2:lle ja Xbox 360:lle.

Toukokuussa 2006 videopelijulkaisija Activision julkisti aikeensa ostaa RedOctane. Kauppa viimeisteltiin 6. kesäkuuta 2006. Activision maksoi RedOctanesta 99,9 miljoonaa dollaria sekä osakkeita.

Helmikuussa 2010 Activision ilmoitti RedOctanen lakkauttamisesta.

## Lähteet
Thomas Keneally

**Thomas "Tom" Michael Keneally** (s. 7. toukokuuta 1935 Sydney, Uusi Etelä-Wales, Australia) on australialainen kirjailija. Hänelle myönnettiin vuonna 1983 Order of Australian ritarikunnan arvonimi Officer (AO). 

Keneally on valmistunut St Patrick's Collegesta ja opiskellut myöhemmin St Patrick's Seminaryssa. Alun perin hänestä oli määrä tulla katolinen pappi mutta hän jätti seminaarin kesken. Hän pääsi opettajantyöhön Sydneyyn ja luennoi Uuden Englannin yliopistossa vuosina 1968–1970. 

Keneallyn tunnetuin romaani on vuonna 1982 ilmestynyt *Schindler's Ark* (myöhemmin julkaistu nimellä *Schindler's List*, suomeksi *Schindlerin lista*, suom. Kaija Kauppi, Gummerus, 1984), josta hän sai vuonna 1982 Booker-palkinnon. Teoksesta on tehty myös elokuva *[[Schindlerin lista]]* (1993), joka toi ohjaaja Steven Spielbergille hänen ensimmäisen Oscar-palkintonsa. Keneallyn muita palkittuja teoksia ovat *Bring Larks and Heroes* ja *Three Cheers for the Paraclete* (Miles Franklin Award). 

Kotimaassaan Australiassa hän on herättänyt keskustelua 2005 julkaistulla teoksella *[[The Commonwealth of Thieves]]*, jossa hän historiallisiin tosiasioihin perustuen valottaa Sydneyn syntymistä tavalla, josta kaikki hänen maanmiehensä eivät ole olleet tietoisia, saatikka yksimielisiä.

Keneally kuuluu järjestöön, joka kannattaa Australian muuttamista tasavallaksi.

## Suomennetut teokset
* Schindlerin lista, suom. Kaija Kauppi. Gummerus, 1984. 7. korj. p. 1995. 

## Lähteet
Maccabi Tel Aviv

**Maccabi Tel Aviv** on urheiluseura Tel Avivin kaupungista Israelista. Seuran toimintaan kuuluu useita urheilulajeja, kuten jalkapallo, koripallo, judo, uinti sekä käsipallo.

Maccabi Tel Aviv pelaa kaudella 2015–2016 Mestarien Liigaa, ja aloittaa lohkosta G.

## Lajijaostoja
* Maccabi Tel Aviv FC, jalkapallo
* Maccabi Elektra Tel Aviv, koripallo
* Maccabi Tyrec Tel Aviv, käsipallo
Haffner-serenadi

**D-duuri-serenadi (KV 250)**, lisänimeltään **Haffner-serenadi**, on Wolfgang Amadeus Mozartin säveltämä  kahdeksanosainen serenadi häälahjaksi tukijalleen Sigmund Haffnerille, joka oli juuri perinyt jättiomaisuuden. Serenadin soitinkokoonpanoon kuuluu sooloviulu (osissa 2–4), kaksi huilua, oboeta, fagottia, käyrätorvea ja trumpettia, sekä pieni jousiorkesteri. Tämä oli ensimmäinen Haffnerien perheelle sävelletyistä serenadeista.
Kerrotaan, että kun serenadi ensiesitettiin vuonna 1776  , tulivat soittajat yksitellen hääpaikalle soittaen jonkinlaista pientä alkusoittoa serenadille. Kun kaikki soittajat olivat vihdoin paikalla, alkoi oikea serenadi soimaan juhlistaen Haffnerin häitä.

Myös Mozartin tunnetuimpiin sinfonioihin kuuluu Sinfonia nr. 35, "Haffner", joka on niin ikään nimetty saman suvun mukaan.

## Lähteet
Kirsti Lagerspetz

**Kirsti Maria Johanne Lagerspetz** (o.s. *Ahlman*, 18. heinäkuuta 1932 Helsinki – 1. tammikuuta 2001 Turku) oli Turun yliopiston psykologian professori. Hän oli kansainvälisesti arvostettu aggression tutkija. Kirsti Lagerspetzin teoksia ovat muun muassa *Aggressio* (1977) ja *Naisten aggressio* (1998). Hän kirjoitti myös kolme lasten- ja nuortenkirjaa ja suomensi kaksi.

Lagerspetz valmistui ylioppilaaksi vuonna 1950, filosofian kandidaatiksi vuonna 1955 ja lisensiaatiksi vuonna 1962 Helsingin yliopistosta. Hän väitteli filosofian tohtoriksi Turun yliopistossa vuonna 1964. Lisäksi hän teki opinto- ja esitelmämatkoja moniin Euroopan maihin sekä Yhdysvaltoihin ja Japaniin.

Lagerspetz toimi Turun yliopiston assistenttina vuodet 1957–1962, valtion humanistisen toimikunnan tutkimusassistenttina 1962–1969, Åbo Akademin psykologian vt. professorina 1969–1972 ja varsinaisena professorina 1972–1985 ja Turun yliopiston psykologian professorina vuosina 1985–1995. Lisäksi hän toimi vierailevana professorina Rockefeller-yliopistossa New Yorkissa vuonna 1977 ja Lakehead-yliopistossa Kanadassa vuonna 1989. Suomen Akatemian tutkijaprofessorina hän toimi vuosina 1980–1983. Lagerspetz oli myös presidentin valitsijamiehenä 1982 ja 1988.

Vuonna 1978 Lagerspetz sai valtion tiedonjulkistamispalkinnon ja oli vuonna 1984 Vuoden professori.

Kirsti Lagerspetzin isä oli filosofi Erik Ahlman. Hänen puolisonsa oli eläintieteilijä, professori Kari Lagerspetz. Kirsti ja Kari Lagerspetzin poikia ovat pianisti Juhani Lagerspetz ja professorit Eerik Lagerspetz, Mikko Lagerspetz ja Olli Lagerspetz.

## Teokset
### Lasten- ja nuortenkirjat
* 
* 
* 

#### Suomennoksia
* 
* 

### Tietokirjoja ja tieteelliset julkaisut
* 
* 
* 
* 
* 
* 
* 
* 

## Lähteet
* Kuka kukin on 1994, Otava 1994
### Viitteet
Juha Salmu

__notoc__
**Juha Salmu** (s. 24. huhtikuuta 1978 Oulu) on suomalainen jääkiekkoilija. Hän pelasi viimeksi puolustajana Mestis-seura Sportissa.

## Ura

Salmu pelasi junioriuransa Kärppien juniorijoukkueissa. Kaudeksi 1999–2000 Salmu siirtyi Suomi-sarjassa pelaaneeseen Kiekko-Ouluun, jossa pelasi yhden kauden. Tämän jälkeen hän siirtyi sarjaporrasta korkeammalle Mestiksen Hermekseen, jossa viihtyi kaksi kautta. Kesällä 2002 Salmu solmi sopimuksen ruotsalaiseen Nybro IF:ään, joka oli noussut Allsvenskaniin.

Ruotsista Salmu palasi vuonna 2003 Mestikseen ja Sportiin, jossa pelasi kauden. Kaudeksi 2004–2005 Salmu siirtyi Sportista Jukureihin. Kaudella 2005–2006 Salmu teki debyyttinsä SM-liigassa, kun JYP hankki hänet Jukureista. Liigajoukkuetta Salmu ehti edustaa kolme kautta, kunnes keväällä 2008 siirtyi takaisin Mestikseen ja Sportiin.

## Saavutukset
*Mestiksen mestaruus  Vaasan Sport 2008–2009

## Lähteet

## Aiheesta muualla
*
Kari Lagerspetz

**Kari Yrjö Henrik Lagerspetz** (6. syyskuuta 1931 Helsinki – 17. tammikuuta 2012 Turku) oli suomalainen filosofian tohtori, Turun yliopiston fysiologisen eläintieteen emeritusprofessori. Hänen puolisonsa oli psykologian professori Kirsti Lagerspetz, ja heidän poikiaan ovat pianisti Juhani Lagerspetz ja professorit Eerik Lagerspetz, Mikko Lagerspetz ja Olli Lagerspetz.

Lagerspetz kirjoitti ylioppilaaksi 1948, valmistui Helsingin yliopistosta filosofian kandidaatiksi 1954, maisteriksi 1955, lisensiaatiksi 1958 ja väitteli tohtoriksi Turun yliopistossa 1960. Lisäksi hän teki opinto- ja kokousmatkoja useaan Euroopan maahan sekä Intiaan ja Yhdysvaltoihin.

Lagerspetz toimi Helsingin yliopiston eläintieteen laitoksen ylimääräisenä assistenttina 1953, Turun yliopiston eläintieteen laitoksen assistenttina 1954–1962, eläinfysiologian dosenttina 1960–1964 ja eläintieteen professorina 1964–1994. Vuodet 1976–1979 hän oli Suomen akatemian tutkijaprofessorina ja vuonna 1977 Rockefeller-yliopiston (New York) vierailevana professorina.
__NOTOC__
## Teoksia
* 
* 
* 

## Lähteet
* *Kuka kukin on 1994*. Otava 1994.

### Viitteet

## Aiheesta muualla
* Leikola, Anto: Fysiologin kartta elämästä. *Tieteessä tapahtuu* 1/2009. (PDF)
* Kari Lagerspetzin muistokirjoitus ''Helsingin Sanomissa''.
Villit Marjaset

**Villit Marjaset** () on yhdysvaltalainen Daytime Emmy -ehdokkuuden saanut animaatiosarja, jonka loivat Gabor Csupo, Arlene Klasky ja Steve Pepoon. Sarjan tuotti Klasky Csupo ja Nickelodeon Network Nickelodeon-kanavalle, jossa se esiintyi ensi kerran vuonna 1998. Se kesti yhteensä 91 jakson verran ja sai päätöksensä vuonna 2004. Tämän aikana sarja sai yhteensä kuusi ehdokkuutta ja voitti neljä palkintoa.

Sarjasta tuotettiin myös Villit Marjaset – elokuva vuonna 2002.

## Juoni
Sarjassa keskitytään nuoren 12-vuotiaan Eliza-nimisen tytön elämään, kun hänen perheensä Villit Marjaset tekevät tv-sarjaa villistä luonnosta. He matkustavat ympäri maailmaa etsiäkseen harvinaisia eläimiä, joita he kuvaisivat sarjaansa. Perheen nuorimmalla Elizalla on erityinen kyky puhua eläimille ja seikkailujen aikana hän joutuu usein auttamaan simpanssi ystävänsä Darwinin kanssa muiden eläimien ongelmia, joita hän kohtaa viidakoissa.

## Sarjan hahmoja
*Eliza Thornberry
*Debbie Thornberry
*Nigel Thornberry
*Marianne Thornberry
*Darwin
*Donnie

## Ääninäyttelijät

## Palkinnot
### Voitetut
*Film Award
**2001: Paras teleanimaatio

*EMA Award
**2000: Lasten animaatio

*Genesis Award
**2001: Paras lasten animaatio-ohjelma
**2000: Paras lasten animaatio-ohjelma

### Ehdokkuudet
*Daytime Emmy
**2001: Erinomainen lasten animaatio-ohjelma

*YoungStar
**2000: Paras nuori ääninäyttelijä; (Lacey Chabert)

*Artios
**2003: Paras ääniroolittaja animaatiossa; (Barbara Wright)
**2000: Paras ääniroolittaja animaatiossa; (Barbara Wright)
**1999: Paras ääniroolittaja animaatiossa; (Barbara Wright)

*Young Artist
**1999: Paras suoritus ääninäyttelyssä; (Sabrina Wiener)

## Muuta
* Animaatiosarjasta tehtiin lajityypiltään perheen kanssa pelattava Playstation-videopeli ”The Wild Thornberry’s Animal Adventure”, jonka julkaisijana toimi Mattel.

## Lähteet

## Aiheesta muualla

* TV.com
Alexander Mahone

**Alexander ”Alex” Mahone** on William Fichtnerin esittämä kuvitteellinen hahmo televisiosarjassa *[[Pako]]*.  

Mahone on FBI:n erikoisagentti, joka toisella tuotantokaudella tutkii, miten vangit pääsivät karkaamaan Fox Riverin vankilasta. Hän yrittää saada karkulaisia kiinni keinolla millä hyvänsä.

## Taustaa
Mahone liittyi armeijaan 18-vuotiaana. Hän nousi armeijan arvoasteikolla jatkuvasti ylemmäs.

Armeijan jälkeen Mahone ryhtyi FBI:n agentiksi. Hänen maineensa kasvoi sitä mukaa, kun hän pidätti rikollisia toisensa jälkeen. Otettuaan työkseen Oscar Shalesin tapauksen hän sai negatiivista huomiota. Shalesin jahtaaminen tuotti hänelle hermoromahduksia ja hän alkoi syödä pillereitä hermostuneisuuteensa. Myöhemmin hän tuli pillereihin riippuvaiseksi. Hän ei koskaan virallisesti napannut karkulaista, vaan luotti omankädenoikeuteen ja murhasi Shalesin sekä hautasi tämän takapihalleen. Syytteitä ei koskaan nostettu.

Mahonella on ex-vaimo Pamela Mahone ja nuori poika Cameron Mahone.

## Pako

Mahonen tehtävä on napata ”Fox Riverin kahdeksikko”. Hän pääsee karkureiden jäljille suunnitelmallisesti ja tappaa kiinni saamansa karkurit kylmäverisesti yksi toisensa jälkeen. Avukseen Mahone värvää Fox Riverin entisen vanginvartijan, Brad Bellickin. He kuitenkin epäonnistuvat Michael Scofieldin, Lincoln Burrowsin, Fernando Sucren, Theodore Bagwellin ja Benjamin Miles Franklinin nappaamisessa.

Kolmannella tuotantokaudella Mahone kärsii tuomiotaan lavastetusta huumausainerikoksesta panamalaisessa Sonan vankilassa. Michael oli piilottanut huumeita Mahonen veneeseen. Myöhemmin hän pakenee Sonasta Michaelin ja kahden muun vangin kanssa.

Neljännellä tuotantokaudella Mahone toimii Michaelin ja muiden ex-vankien kanssa yhteistyössä yrittäen kaataa ”Yhtiön”. Hänen poikansa Cameron kuolee neljännellä kaudella. Mahone tappaa poikansa murhanneen ”Yhtiön” agentin Wyattin kidutettuaan tätä ensin.

## Lähteet
*Alexander Mahonen biografia Foxin sivuilla (Internet Archive) 

## Aiheesta muualla
* Alexander Mahone ''Prison Break'' Wikissä
Patrice Chéreau

**Patrice Chéreau** (2. marraskuuta 1944 – 7. lokakuuta 2013 Pariisi) oli ranskalainen elokuvan, teatterin ja oopperan parissa uraa luonut ohjaaja. Taidemaalariperheen kuopuksena pientä Patricea vietiin jo varhain näyttelyihin. Hän tutustui teatterin tekemiseen jo kouluaikanaan, mutta ennen lopullista alalle siirtymistään hän opiskeli klassista kirjallisuutta ja saksaa.

Elokuvaa Chéreau alkoi ahkerasti seurata jo koulupoikana Ranskan elokuva-arkistossa (*La Cinémathèque française*). Orson Welles ja saksalainen ekspressionismi olivat hänen ensimmäiset suuret vaikuttajansa. Chéreau myös näytteli elokuvissa, kuten Andrzej Wajdan elokuvassa *[[Danton (elokuva)|Danton]]*, jossa hän esitti Camille Desmoulinsia.

## Lähteet

## Aiheesta muualla
* Patrice Chéreaun muistokirjoitus Helsingin Sanomissa
Tunkio

**Tunkio** on avokomposti. Karjaeläinten lanta ja kuivikkeet koottiin 1600-luvulla syksyisin Lounais-Suomen puulattianavetoista tunkioksi. Tunkioihin on tyhjennetty usein myös huussien alustat, jotka sijaitsivat lähellä tunkiota. Lanta kasattiin tunkioon kerroksittain sekoitettuna kuivikkeeseen (esimerkiksi hakoihin tai olkiin), jolloin se kompostoitui paremmin. Nykyajan navetoissa käytetään tunkioiden sijasta lietelantajärjestelmiä. 1800-luvun kaupunkien jätehuollossa tunkio sijaitsi pihan perällä ja sinne koottiin kotitalousjätteet. Tunkioille kerääntyy usein rottia, joita kutsutaan nimellä tunkiorotta.

## Lähteet
Tim Curry

**Timothy James "Tim" Curry** (s. 19. huhtikuuta 1946, Grappenhall, Cheshire) on englantilainen Daytime Emmy -palkittu näyttelijä. Lisäksi hän on toiminut myös laulajana ja säveltäjänä.

## Ura
Uransa 1960-luvun lopulla aloittanut Curry tunnetaan kenties parhaiten roolistaan tohtori Frank-N-Furterina ''The Rocky Horror Show'' -musikaalissa, jota esitettiin Lontoossa vuonna 1973 sekä Los Angelesissa ja Broadwaylla vuosina 1974 ja 1975, sekä tätä teatterituotantoa seuranneessa elokuvassa *[[The Rocky Horror Picture Show]]* vuodelta 1975.  Tämän roolinsa myötä Curry onkin esiintynyt lukuisissa tv-sarjoissa ja elokuvissa kuten *Life of Shakespeare*, *[[Lexx]]*, *[[Saturday Night Live]]*,*[[Cluedo]]*, *[[Wiseguy]]*, *[[Will & Grace]]*, *[[Se (minisarja)|Se]]*, *[[Legenda (elokuva)|Legenda]]*, *[[Monk]]*, *[[Scary Movie 2]]*, *[[Congo (elokuva)|Congo]]*, *[[Yksin kotona 2 – Eksynyt New Yorkissa]]*, *[[Kolme muskettisoturia (vuoden 1993 elokuva)|Kolme muskettisoturia]]*,  ja *[[Punaisen lokakuun metsästys]]*. Yleensä hän onkin esittänyt rikollista, myös ääninäyttelijänä animaatioissa kuten *[[Varjoankka]]*, *[[Loonatics Unleashed]]*, *[[Scooby-Doo ja noidan haamu]]*, *[[Batman of the Future]]* ja *[[Karvinen 2]]*.

Curry on tehnyt myös ääni- ja näyttelijäntöitä videopeleissä, joissa hänen tunnetuin roolinsa on Gabriel Knightin äänirooli samannimisen seikkailupelisarjan ensimmäisessä ja kolmannessa osassa. Ridley Scottin elokuvassa *[[Legenda (elokuva)|Legenda]]* Curry on maskeerattu Lord of Darknessina lähes tunnistamattomaksi.

Curry esiintyi myös laulajana 1970- ja 1980-luvulla ja hänen ensimmäinen albuminsa *Read My Lips* julkaistiin vuonna 1978.

Curry on myös esiintynyt teatterin lavalla mm. Broadwaylla, ja hän on Royal Shakespeare Companyn jäsen.

## Yksityiselämä

Lapsena Tim Curry lauloi kuorossa ja oli taitava poikasopraano. Curryn isä James Curry oli metodistipastori. Hänen kuoltuaan keuhkokuumeeseen Tim Curryn ollessa 12-vuotias Curryn äiti Patricia lähetti hänet sisäoppilaitokseen muun perheen muuttaessa Lontooseen. Curryn äiti kuoli syöpään vuonna 1999. Currylla oli myös vanhempi sisko Judy, joka kuoli aivokasvaimeen vuonna 2002. Tim Curry ei ole koskaan ollut naimisissa eikä hänellä ole lapsia. Nykyään hän asuu yksin Los Angelesissa. Curry sai vuonna 2012 vakavan aivoinfarktin, minkä vuoksi hän joutuu käyttämään pyörätuolia tukenaan. 

## Filmografia
### Elokuvat

### Televisiosarjat

### Videopelit

## Diskografia
### Albumit

## Aiheesta muualla
* 
* TV.com
Alien vs. Predator

**Alien vs. Predator** on Alien- ja Predator-elokuvasarjoihin perustuvaa sarja, josta on julkaistu muun muassa elokuvia, videopelejä ja sarjakuvia.

## Elokuvat
* *[[Alien vs. Predator (elokuva)|Alien vs. Predator]]* (2004)
* *[[Aliens vs. Predator 2]]* (2008)

## Videopelit
* *[[Alien vs. Predator (Super Nintendo)|Alien vs. Predator]]* (1993)
* *[[Alien vs. Predator (Jaguar)|Alien vs. Predator]]* (1994)
* *[[Aliens versus Predator (videopeli)|Aliens versus Predator]]* (1999)
* *[[Aliens versus Predator 2]]* (2001)
* *[[Aliens vs. Predator (vuoden 2010 videopeli)|Aliens vs. Predator]]* (2010)

## Sarjakuvat
* *[[Aliens versus Predator (sarjakuva)|Aliens versus Predator]]*
* *[[Aliens vs. Predator vs. The Terminator]]*
* *[[Aliens vs. Predator/Witchblade/Darkness: Mindhunter]]*
* *[[Aliens vs. Predator/Witchblade/Darkness: Overkill]]*
* *[[Superman & Batman vs. Aliens & Predator]]*
* *[[Aliens/Predator: Deadliest of the Species]]*
Satala

**Satala** oli muinainen kaupunki nykyisen Turkin alueella. Se sijaitsi kahden tärkeän tien risteyksessä. Yksi tie johti Mustanmeren rannalla sijaitsevasta Trapezuksesta Samosataan ja toinen Nikopoliista Armeniaan. Satala joutui Rooman vallan alle, kun Vespasianus liitti Armenia Minorin valtakuntaan. Trajanus käytti Satalaa tukikohtanaan sodassaan Parthiaa vastaan. Satalasta tuli Legio XV Apollinariin tukikohta vuonna 117 ja legioona oli siellä vielä 400-luvulla. Persialaiset valtasivat Satalan Bysantilta vuonna 610. 

## Lähteet
* 
* Satala
Gerda Wrede

**Gerda Helena Wrede-Paischeff**  (26. marraskuuta 1896 Piikkiö – 17. marraskuuta 1967 Helsinki) oli suomalainen vapaaherratar ja teatterivaikuttaja. Hän toimi muun muassa Svenska Teaternin oppilaskoulun rehtorina Helsingissä. 

## Ura
Wrede opiskeli Svenska Teaternissa vuosina 1914–1916, jossa hän myös näytteli vuodet 1916–1921 sekä 1927–1928. Wrede matkusti Saksaan 1920-luvun lopussa opiskellen aluksi puhepedagogiikkaa Weimarissa. Vuodet 1930–1931 hän vietti Berliinissä Deutsches Theaterin näyttelijäkoulussa, jonka jälkeen Nicken Rönngren pyysi Wreden Svenska Teaternin oppilaskoulun virkaatekeväksi johtajaksi. Vuonna 1941 hänet valittiin rehtorin virkaan, jota tehtävää Wrede hoiti vuoteen 1966 saakka. Vuodet 1932–1956 hän toimi myös ohjaajana sekä 1954–1959 teatterin apulaisjohtajana Runar Schaumanin alaisuudessa. Wrede vieraili ohjaajana myös Ruotsissa, sekä opetti lausuntaa Helsingin yliopistossa.

Wredelle myönnettiin Pro Finlandia -mitali vuonna 1954.

## Perhe
Gerda Wrede kuului vapaaherraliseen Wrede af Elimän sukuun. Hänen isänsä oli vapaaherra Otto Reinhold Werner Wrede af Elimä. Wrede avioitui Porissa vuonna 1929 Viipurista lähtöisin olleen majuri Waldemar Paischeffin kanssa. Pariskunnalle syntyi kaksi tytärtä, joista Chris Paischeff (1929–1997) esiintyi muutamassa elokuvaroolissa 1950- ja 1960-luvuilla. Vanhempi tytär Marianne (1927–2003) avioitui vuonna 1951 Eyvind Wichmannin kanssa, joka teki elämänuransa Kalifornian yliopiston teoreettisen fysiikan professorina Berkeleyssä.

## Lähteet
*Wrede, Gerda  Uppslagsverket Finland

### Viitteet
Michael Keaton

**Michael John Douglas**, taiteilijanimeltään **Michael Keaton**, (s. 5. syyskuuta 1951 Coraopolis, Pennsylvania, Yhdysvallat) on yhdysvaltalainen näyttelijä, joka on näytellyt muun muassa elokuvista *[[Yövuoro (elokuva)|Yövuoro]]* (1982) ja *[[Beetlejuice]]* (1988) sekä Batmanin roolissa Tim Burtonin ohjaamissa elokuvissa *[[Batman (vuoden 1989 elokuva)|Batman]]* (1989) ja *[[Batman – paluu]]* (1992). Vuonna 2014 hän näytteli elokuvassa *[[Birdman (elokuva)|Birdman]]*, josta hän sai muun muassa parhaan miespääosan Golden Globen. Hän oli ehdolla myös parhaan miespääosan Oscar-palkintoon. Vuonna 2016 Keaton sai tähden Hollywood Walk of Famelle.

## Yksityiselämä
Keaton syntyi seitsenlapsiseen skotilantilais-irlantilaiseen perheeseen. Hänen isänsä George A. Douglas työskenteli maa- ja vesirakennusinsinöörinä ja maanmittaajana, ja hänen äitinsä Leona Elizabeth oli kotiäiti. Keaton kävi Pennsylvaniassa Montour High Schoolia ja myöhemmin opiskeli kaksi vuotta puheen pitämistä Kentin osavaltionyliopistossa, kunnes jätti opiskelut kesken muuttaakseen Pittsburghiin.

## Filmografia

## Lähteet

## Aiheesta muualla

*
Funikulaari

**Funikulaari** ( ’pieni köysi’) eli **kiskoköysirata** on jyrkillä rinteillä käytettävä kuljetusrata. Funikulaarit kulkevat omilla reiteillään, joita on usein matkailukohteissa, mutta myös muun muassa kaivoksissa. Henkilöliikenteen funikulaareja on toiminnassa noin 290. Lisäksi funikulaareja on ollut henkilöliikennekäytössä noin 160 sittemmin suljetulla radalla. Henkilöliikenteen lisäksi funikulaareja on muun muassa teollisuuskäytössä.

## Määritelmä
Funikulaarin rata on kalteva, ja sen kiskoilla kulkee omilla pyörillään kaksi vaunua (tai junaa), jotka toimivat toistensa vastapainoina. Ne on kytketty toisiinsa yläaseman kautta kulkevalla vetokaapelilla. Rakenteen vuoksi vaunut liikkuvat yhtäaikaisesti, toinen ylös ja toinen alas.

Jos vaunulla ei ole vastapainoa tai vastapaino on jokin muu kuin vastaava vaunu, kyse on vinohissistä (). Niitä käytetään esimerkiksi metroasemilla, jotta hissi saadaan mahtumaan samaan tunneliin kuin liukuportaat.

Sana *funikulaari* juontuu latinan kielen köyttä tarkoittavan sanan *funis* diminutiivista *funiculus*.

Maailman jyrkin funikulaari, Stoosbahn, sijaitsee Sveitsissä Schwyzin kantonissa. Funikulaari valmistui vuonna 2017 ja se kuljettaa matkustajia jyrkimmillään 47,7 asteen kulmassa. 

Maailman jyrkin vinohissi puolestaan sijaitsee Australian Katoomba Scenic Worldissa, se on nimeltään Scenic Railway, ja sen kaltevuus on 52 astetta.

## Vesipainolastilla toimivat funikulaarit
Muun muassa seuraavat nykyisistä funikulaareista toimivat vesipainolastilla:
* TPF-yhtiön funikulaari Neuveville – St. Pierre Sveitsin Fribourgissa
* Nerobergbahn Saksan Wiesbadenissa
* Lynton & Lynmouth Cliff Railway Lounais-Englannissa.

## Suomen funikulaarit
Suomessa funikulaareja on tehty, jotta uittotukit saataisiin voimalaitosten ohi. Useimmilla Oulujoen voimalaitoksilla on yhä jäänteet tukinkuljetusfunikulaareista. Myös suomalaisiin kaivoksiin on rakennettu funikulaareja. Kolin rataa on toisinaan kutsuttu funikulaariksi, mutta se on rakenteensa perusteella vinohissi, vaikka kulkeekin poikkeuksellisesti ulkona.

Turun Kakolanmäelle avattiin toukokuussa 2019 Suomen ensimmäinen kaupunkifunikulaari eli kaupungissa ulkona kulkeva vinohissi, Kakolan funikulaari. Rakennusaikataulujen venymisen takia sen valmistuminen ja käyttöönotto siirtyivät useaan kertaan. Myös hissin muotoilu ja erilaisuus verrattuna havainnekuviin on herättänyt yleisössä huvittuneisuutta. 

## Lähteet
* 

### Viitteet

## Aiheesta muualla
Flegyas

**Flegyas** (, ) oli kreikkalaisessa mytologiassa lapiittien kuningas ja Areen ja Khrysen poika. Hän oli Iksionin ja Koroniksen isä ja siten flegyanilaisten, boiotialaisen kansanheimon myyttinen kantaisä.

Hänen tyttärensä Koronis oli Apollonin rakastettu, ja tuli raskaaksi tälle. Koronis kuitenkin ihastui Iskhykseen ja makasi tämän kanssa, minkä Apollonin häntä vartioimaan asettanut korppi ilmoitti jumalalle. Raivostunut Apollon surmasi Koroniin polttamalla rovoilla, mutta pelasti lapsen, Asklepioksen, liekeistä. Joidenkin lähteiden mukaan surmatyön teki Apollonin sisar Artemis ja lapsen pelasti Hermes. Tästä suuttuneena Flegyas poltti Apollonin temppelin, josta rangaistuksena Apollon surmasi hänet.

Toisen version mukaan Flegyas olisi ollut tyranni, joka itse olisi maannut tyttärensä ja siten saanut Apollonin vihan yllensä.

Apollodoros antaa vielä kokonaan erilaisen kuolinsyyn Flegyaalle, jonka mukaan Lykos ja Nykteus olisivat surmanneet hänet.

Flegyas kuvataan useassa eri lähteessä manalassa. Vergilius kuvaa hänet varoittavana esimerkkinä jumalia kunnioittamattoman ihmisen kohtalosta. Statius kertoo tämän olevan nälissään valtavien kivenjärkäleiden puristuksissa, ja Megairan kiduttavan tätä juhla-aterialla. Dante puolestaan kuvaa Flegyaan toimivan lautturina viidennen pyörön rajana toimivalla Styks-virralla, jonka yli hän vie Vergiliuksen ja Danten.

## Lähteet
Paul Nihill

**Vincent Paul Nihill** (5. syyskuuta 1939 Colchester, Essex, Englanti – 15. joulukuuta 2020 Gillingham, Kent, Englanti) oli brittiläinen kilpakävelijä, jonka matkana olivat sekä 20 kilometriä että 50 kilometriä.

Paul Nihill saavutti Tokion olympialaisissa 1964 hopeaa 50 kilometrin kävelyssä. Hän osallistui myös seuraaviin olympialaisiin, jossa hän kärsi korkeasta ilmanalasta ja joutui keskeyttämään runsaat viisi kilometriä ennen maalia.

Nihill voitti vuonna 1969 EM-kultaa Ateenassa 20 kilometrillä. Vuonna 1971 hän saavutti EM-pronssia Helsingissä samalla matkalla. Vuoden 1972 Münchenin olympialaisissa hänen saldonsa oli kuudes sija 20 kilometrillä ja yhdeksäs 50 kilometrillä. Paul Nihill osallistui vielä vuoden 1976 olympialaisiin ennen lopettamistaan seuraavana vuonna. 

## Saavutukset

## Lähteet
Paholaisen asianajaja (vuoden 2007 elokuva)

**Paholaisen asianajaja** () on ranskalainen dokumenttielokuva, joka käsittelee asianajaja Jacques Vergèsiä. Elokuvan on ohjannut ja käsikirjoittanut Barbet Schroeder, ja se ilmestyi vuonna 2007.

## Aiheesta muualla
*
Heinähiipijä

**Heinähiipijä** (*Heteropterus morpheus*) on värikäs paksupääperhoslaji.

## Ulkonäkö ja elinympäristö
Heinähiipijän siipien kärkiväli on 28–36&nbsp;mm. Siipien yläpinta näkyy harvemmin. Niissä tasaisen tummanruskean värin rikkoo vain etusiiven kärkiosassa muutama epäsäännöllinen kellertävänvalkoinen laikku. Etusiipien alapinnat ovat tummanruskeat, mutta takasiipien alapinnalla on oranssinkeltaisella pohjalla hopeanvaaleita soikioita, joiden reunat ovat tumman punaruskeat, antaen hiukan pitsimäisen vaikutelman.

Toukka on vaalean sinertävä, lähes karvaton. Sen pää on vaaleanpunainen ja kyljessä ohut valkea juova.

## Levinneisyys ja lentoaika
Heinähiipijää tavataan Keski-Euroopassa Pyreneiltä ja Italiasta itäiseen Keski-Eurooppaan, Baltiaan ja Balkanille sekä edelleen idässä Kaukasukselle, Pohjois-Kiinaan ja Koreaan. Läntisessä Euroopassa on laaja Etelä-Saksasta Ranskaan ulottuva alue, jolta perhonen puuttuu. Pohjoismaista on vain muutama yksittäishavainto Tanskasta sekä Etelä-Ruotsista ja -Suomesta. Lähimpänä Suomea vakituisia esiintymiä on Virossa ja Pietarin seudulla. Suomesta perhonen on tavattu kahdesti: Espoosta 26. kesäkuuta 1937 sekä jostain päin Etelä-Karjalaa 18. kesäkuuta 2013. Lentoaika on kesäkuun lopulta heinäkuun lopulle.

## Elinympäristö ja elintavat

Heinähiipijä elää kosteissa heinikoissa kuten rantaniityillä ja metsäaukioilla. Perhoset lentävät matalalla kasvillisuuden yläpuolella omituiseen tapaan pomppivaa lentoa.

Naaras munii munat yksitellen tai pareittain ravintokasvien lehtien tyville. Munat kuoriutuvat noin viikon kuluttua ja toukat kasvavat hitaasti talvehtien silkkirihmalla yhteensidotun lehden välissä. Toukat ovat täysikasvuisia seuraavan vuoden kesäkuussa. Kotelovaihe kestää kahdesta kolmeen viikkoa.

## Ravintokasvi
Toukan ravintokasveja ovat viitakastikka (*Calamagrostis canescens*), varjoluste (*Brachypodium sylvaticum*), siniheinä (*Molinia caerulea*) ja järviruoko (*Phragmites australis*).

## Lähteet

## Aiheesta muualla
*Laji.fi: Heinähiipijä (''Heteropterus morpheus'')
*Bestimmungshilfe des Lepiforums  
*Centre for Agriculture and Biosciences International (CABI): Heteropterus morpheus (large chequered skipper)
Don Thompson

**Donald James ”Don” Thompson** (20. tammikuuta 1933 Hillingdon, Lontoo, Englanti – 4. lokakuuta 2006) oli brittiläinen kilpakävelijä, jonka matkana oli pääasiassa 50 kilometriä.

Vuoden 1956 olympialaisissa Melbournessa Thompson joutui keskeyttämään 50 kilometrin kävelynsä ollessaan viides vain viisi kilometriä ennen maalia. Hän päätti neljä vuotta myöhemmin, tultuaan valituksi vuoden 1960 Rooman olympiajoukkueeseen, valmistautua huolellisesti Italian kuumuuteen ja kosteuteen. Thompson rakensi Lontooseen kylpyhuoneeseensa tilan, joka simuloi tulevia kilpailuolosuhteita ja ryhtyi tarmokkaasti harjoittelemaan siellä normaalin maantiekävelyn lisäksi. Olympialaisissa Roomassa 50 kilometrin kävely alkoi 30 asteen helteessä, mutta Thompson oli valmis. 168 senttimetriä pitkä Don Thompson sai kovan vastuksen ruotsalaisesta John Ljunggrenista, joka oli vuoden 1948 olympiavoittaja ja 1956 olympiapronssimitalisti. Thompson voitti kilpailun vain 17 sekunnin erolla Ljunggreniin.

Vuonna 1962 Thompson saavutti Belgradissa EM-kilpailuissa pronssia.

## Henkilökohtaiset ennätykset

* 50 kilometrin kävely: 4.12.49 (1959)

## Lähteet
* Don Thompson Sporting-heroes.net-sivustolla (arkistoitu versio)